

Nolikuma pielikums Nr.7
Atklātam konkursam "Elektriski regulējamu pacienta gultu ar matračiem un piederumu galdu ar ēdināšanas dēli piegāde SIA "Jēkabpils reģionālā slimnīca" vajadzībām” 
(ID Nr. JRS 2025/08K) 



[bookmark: _Hlk175229116]IEPIRKUMA LĪGUMS Nr. __________________(projekts) 
(par elektriski regulējamu pacienta gultu ar matračiem un piederumu galdu ar ēdināšanas dēli piegādi)
__.daļai (daļas nosaukums)

Jēkabpilī, Jēkabils novadā	2025. gada ___. ____________  vai datums skatāms laika zīmogā

Sabiedrība ar ierobežotu atbildību „Jēkabpils reģionālā slimnīca”, reģistrācijas Nr. 50003356621, juridiskā adrese A.Pormaļa iela 125, Jēkabpils, LV- 5201, turpmāk - Pasūtītājs, tās valdes priekšsēdētāja Ervīna Keiša un valdes locekļa Kaspara Čandera, kuri darbojas uz Statūtu pamata, personās, no vienas puses, un
_____________, reģ. Nr. ________, juridiskā adrese, turpmāk – Piegādātājs, tās ___________ personā, kurš/-a rīkojas uz _______ pamata, no otras puses, abi kopā turpmāk – Līdzēji, katrs atsevišķi arī - Līdzējs, pamatojoties uz iepirkuma “Elektriski regulējamu pacienta gultu ar matračiem un piederumu galdu ar ēdināšanas dēli piegāde SIA “Jēkabpils reģionala slimnīca” vajadzībām (Id. Nr. JRS 2025/08K) (turpmāk – Atklāts konkurss), kas veikts projekta “SIA “Jēkabpils reģionālā slimnīca” stacionārās un ambulatorās veselības aprūpes infrastruktūras uzlabošana veselības aprūpes pakalpojumu pieejamības un kvalitātes veicināšanai” (Nr. 4.1.1.1/1/24/I/012) īstenošanas ietvaros un projekta atbilstoši MK 15.08.2023 noteikumiem Nr. 462 “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība” pirmās un piektās kārtas un 4.1.1.5. pasākuma “Neatliekamās medicīniskās palīdzības dienesta attīstība” īstenošanas noteikumi” ietvaros un Eiropas Savienības Atveseļošanas un noturības mehānisma plāna investīcija 4.1.1.2.i. “Atbalsts universitātes un reģionālo slimnīcu veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā” projekta “SIA “Jēkabpils reģionālā slimnīca” integrētas veselības pakalpojumu nodrošināšana” (Nr. 4.1.1.2.i.0/1/22/I/CFLA/007) ietvaros, __.daļas (daļas nosaukums) rezultātiem, un saskaņā ar Piegādātāja Atklātā konkursā iesniegto piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Pasūtītājs pasūta un pērk no Piegādātāja (informācija aizpildāma atbilstoši iepirkuma daļai):
1.1.1.  33 (trīsdesmit trīs) gab. ražotāja ________ elektriski regulējamas pacienta gultas: modelis_______ (atbilstoši pretendenta piedāvājumam);
1.1.2.  10 (desmit) gab. ražotāja ________, putu matračus medicīnas gultai modelis_______ (atbilstoši pretendenta piedāvājumam);
1.1.3. 23 (divdesmit trīs) gab. ražotāja ________, pretizgulējuma matračus medicīnas gultai : modelis_______ (atbilstoši pretendenta piedāvājumam);
1.1.4. 113 (viens simts trīspadsmit) gab. ražotāja ________, pacienta piederumu galdus ar ēdināšanas dēli : modelis_______ (atbilstoši pretendenta piedāvājumam)
  (turpmāk – Preces; -as) atbilstoši Tehniskajai specifikācijai – tehniskajam piedāvājumam (Līguma 1. pielikums) un Finanšu piedāvājumam (Līguma 2. pielikum
1.2.  Piegādātājs bez papildu atlīdzības ar saviem resursiem ne vēlāk kā 90 (deviņdesmit) kalendāro dienu laikā no pieprasījuma izdarīšanas dienas:
1.2.1. piegādā Preces Pasūtītāja norādītajās telpās: Jēkabpils reģionālās slimnīcas telpās – Andreja Pormaļa ielā 125, Jēkabpils, Jēkabpils novads, LV-5201 un Stadiona ielā 1, Jēkabpils, Jēkabpils novads, LV – 5201 un aizpilda aktu, kura forma pievienota Līguma 3. pielikumā.
1.2.2. veic Pasūtītāja personāla apmācību darbam ar Preci un izsniedz Pasūtītājam Preces lietošanas instrukciju latviešu valodā, kā arī aizpilda aktu, kura forma pievienota Līguma 4. pielikumā (ja attiecināms).
1.2.3. nodrošina Preces pārbaudi un nodošanu ekspluatācijā, t. sk. veic Preces elektrodrošības, galveno funkciju un raksturlielumu pārbaudi un metroloģisko kontroli saskaņā ar Ministru kabineta 2023. gada 15. augusta noteikumiem Nr. 461 “Medicīnisko ierīču noteikumi” (ja attiecināms)
1.3. Līguma izpildē Piegādātājam ir saistošs:
1.3.1. Līgums un tā pielikumi;
1.3.2. visi Atklāta konkursa piedāvājumā iesniegtie dokumenti;
1.3.3. normatīvie akti, kas regulē Līgumā noteikto.

2. LĪGUMA SUMMA UN NORĒĶINU KĀRTĪBA
2.1. Kopējā Līgumcena bez pievienotās vērtības nodokļa (turpmāk – PVN) ir _______ EUR (______). Papildus tiek maksāts PVN atbilstoši spēkā esošajai nodokļa likmei.
2.2. Līguma 2.1. punktā norādītajā Līgumcenā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā visi izdevumi, kas saistīti ar Līguma 1.2. apakšpunktā noteikto.
2.3. Pasūtītājs veic samaksu par piegādātām, Līguma noteikumiem atbilstošu Preci 30 (trīsdesmit) kalendāro dienu laikā no rēķina saņemšanas un GALA pieņemšanas – nodošanas akta (forma – Līguma 5. pielikums) abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Pasūtītājam ir tiesības pagarināt samaksas termiņu līdz 60 (sešdesmit) kalendāra dienām, ja tam ir attaisnots iemesls un Piegādātājam pret to nav iebildumu.
2.4. Pasūtītājs paraksta  GALA Preču pieņemšanas – nodošanas aktu (Līguma 5.pielikums – forma) tikai pēc tam, kad Piegādātājs ir veicis visu Līguma 1.2. apakšpunktos noteikto pilnā apmērā. Abpusēji parakstīts GALA Preču pieņemšanas – nodošanas akts ir savstarpējo noreķinu pamats, kas dod tiesības Piegādātājam izrakstīt rēķinu un saņemt samaksu par pārdoto, piegādāto un uzstādīto Preci.
2.5. Puses vienojas, ka Piegādātājs izrakstīs un nosūtīs Pasūtītājam Preču pavadzīmi-rēķinu, kas sagatavots atbilstoši spēkā esošajiem grāmatvedību regulējošiem normatīvajiem aktiem. Elektroniski sagatavota Preču pavadzīme-rēķins ir derīgs bez paraksta un  tiks uzskatīts par saņemtu nākamajā darba dienā pēc tā nosūtīšanas uz šādu e-pasta adresi: rekini@jrslimnica.lv  (vai SIA “Jēkabpils reģionala slimnīca” e-adreses  apakšadresi), rēķinā norādot arī Līguma Nr., piegādes vietu, preču nosaukumus, cenu, PVN, atlaides un rēķina kopsummu, obligāti norādot atsauci uz projektiem Nr. 4.1.1.1/1/24/I/012 un 4.1.1.2.i.0/1/22/I/CFLA/007 . Informāciju par rēķina iesniegšanu nosūta arī Pasūtītāja par Līgumu atbildīgajai personai uz Līguma 10.7. punktā norādīto e-pasta adresi.
2.6. Pasūtītājam nav pienākuma apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis, un / vai par Līguma prasībām neatbilstošas kvalitātes vai bojātas Preces piegādi.
2.7. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu saskaņā ar Pasūtītāja maksājuma uzdevumu.
2.8. Līguma ietvaros piegādāto Preču finansējuma avots tiek iedalīts sekojoši (tiek aizpildīts atbilstoši iepirkuma daļai):
2.8.1. 22 gab. elektriski regulējamas pacientu gultas no ERAF projekta Nr.4.1.1.1/1/24/I/012;
2.8.2.  11 gab. elektriski regulējamas pacientu gultas no Atveseļošanās fonda projekta Nr. 4.1.1.2.i.0/1/22/I/CFLA/007;
2.8.3.  68 gab. pacientu piederumu galdi ar ēdināšanas dēli no Atveseļošanās fonda projekta Nr. 4.1.1.2.i.0/1/22/I/CFLA/007;
2.8.4.  45 gab. pacientu piederumu galdi ar ēdināšanas dēli no ERAF projekta Nr.4.1.1.1/1/24/I/012.

3. LĪGUMA SPĒKĀ ESAMĪBA, TĀ GROZĪŠANAS UN IZBEIGŠANAS KĀRTĪBA
3.1. Līgums stājas spēkā tā parakstīšanas dienā un ir spēkā līdz Līdzēju saistību izpildei.
3.2. Līgumu var grozīt vai izbeigt, Līdzējiem savstarpēji rakstiski vienojoties.
3.3. Līguma darbības laikā, Līdzējiem abpusēji vienojoties, var tikt veikti Līguma grozījumi Līgumā un Publisko iepirkumu likuma 61. pantā noteiktajos gadījumos un kārtībā:
3.3.1. ja Piegādātājam objektīvu apstākļu dēļ noliktavā nav Pasūtītāja pasūtītās Preces un Piegādātājs var nodrošināt tehniskajai specifikācijai atbilstošas analogas Preces piegādi par Līguma 1.pielikumā norādīto vai zemāku cenu, Pasūtītājs ir tiesīgs veikt Piegādātāja piedāvātās analogās Preces pārbaudi un atbilstības gadījumā noslēgt rakstveida vienošanos par analogas Preces piegādi, izdarot grozījumus Līgumā;
3.3.2. Līdzēji var vienoties par Preces piegādes termiņa pagarinājumu, ja tas nepieciešams objektīvu, no Līdzējiem neatkarīgu iemeslu dēļ. Ja Piegādātājs nespēj piegādāt Preci, tas nekavējoties, bet ne vēlāk kā 24 (divdesmit četru) stundu laikā rakstiski informē Pasūtītāju, norādot iemeslus, kuru dēļ Preces piegāde nav iespējama. Gadījumā, ja Piegādātājs nespēj piegādāt Preces ražotāja atteikuma rezultātā, Piegādātājs iesniedz Pasūtītājam Preces ražotāja atteikuma vēstules apliecinātu kopiju.
3.4. Pasūtītājam ir tiesības vienpusēji izbeigt Līgumu, ja:
3.4.1. Piegādātājs neveic Preces piegādi ilgāk par 10 (desmit) kalendāra dienām no Līguma 1.2. punktā noteiktā piegādes termiņa; 
3.4.2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus; 
3.4.3. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
3.4.4. notikusi Piegādātāja likvidācija; 
3.4.5. pret Piegādātāju uzsākta maksātnespējas procedūra;
3.4.6. Preces lietošana izraisa izmaiņas, kas var radīt draudus pacienta veselībai un dzīvībai, Preces kvalitātes prasības būtiski atšķiras no Tehniskajā specifikācijā vai Preces instrukcijā norādītajām īpašībām. Konstatējot minētos apstākļus, Līdzēji rīkojas atbilstoši Līguma 4.3. punkta nosacījumiem - noformē defektu aktu, kurā norāda Preces  neatbilstības Līguma noteikumiem. Šādos apstākļos, vienpusējas Līguma izbeigšanas gadījumā, Piegādātāja neierašanās neizslēdz Piegādātāja atbildību un pienākumu atmaksāt Pasūtītājam līgumcenu un ar Piegādātāja resursiem aizvest Preces no Pasūtītāja telpām;
3.4.7. Līguma izpildes laikā Piegādātājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 pants), kuru rezultātā Līgumu nav iespējams izpildīt.
3.5. Piegādātājam ir tiesības vienpusēji izbeigt Līgumu, ja:
3.5.1.  Pasūtītājs vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
3.5.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
3.6. Par vienpusēju atkāpšanos no Līguma Līdzējs nosūta otram Līdzējam rakstisku paziņojumu uz tā juridisko adresi vai elektroniski parakstītu paziņojumu uz tā Līgumā norādīto e-pasta adresi. Līgums uzskatāms par izbeigtu desmitajā dienā pēc rakstiskā paziņojuma nodošanas nosūtīšanai pasta iestādē vai nosūtīšanas otram Līdzējam e-pastā. 
3.7. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
3.8. Līguma izpildes laikā var tikt veiktas Preces pārdošanas, piegādes un uzstādīšanas izmaiņas, ja tiek pārtraukta Piegādātāja piedāvājumā norādītās Preces modeļa ražošana, ievērojot Līguma 4.8. punkta un Publisko iepirkumu likuma 61.panta nosacījumus.

4. GARANTIJA
4.1. Preču garantijas laiks ir _________ (atbilstoši pretendenta piedāvājumam un ne mazāk kā 24 mēneši) mēneši no Preces pieņemšanas – nodošanas akta abpusējas parakstīšanas dienas. Piegādātājs bez maksas nodrošina garantijas apkalpošanas servisu un remontdarbu veikšanu, kā arī bojāto detaļu remontu visā garantijas periodā (ja attiecināms), ja Preces bojājumi nav cēloniski ar Līguma 4.2. punktā minēto.
4.2. Preces garantija neattiecas uz Preces defektiem, kas radušies:
4.2.1. ekspluatējot Preces neatbilstoši tās ekspluatācijas noteikumiem (ražotāja instrukcijām);
4.2.2. pierādāmu Preces lietotāju nolaidības, Preces nepareizas lietošanas vai apzinātu bojājumu konstatēšanas gadījumā;
4.2.3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu ievietošanā Precē tādā veidā, kas ir pretrunā ar Preces ražotāja instrukcijām;
4.2.4. nepārvaramas varas apstākļu rezultātā.
4.3. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs noformē defektu aktu, un nekavējoties to iesniedz Piegādātājam. Piegādātājam ne vēlāk kā 1 (vienas) darbdienas laikā no paziņošanas brīža jāierodas un jāsalīdzina Piegādātāja noformētais akts ar faktiskajiem apstākļiem. Ja Piegādātājs minētajā termiņā neierodas, Pasūtītāja vienpusēji sagatavotais Preces defektu akts ir saistošs Piegādātājam.
4.4. Jautājumu par Preces defekta aktā norādītā pamatotību izvērtē Līdzēju pilnvarotie pārstāvji. Ja pārstāvji nevar vienoties, Līdzēji pieaicina neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
4.5. Pamatojoties uz Preces defektu aktu, Piegādātājam ne vēlāk kā 10 (desmit) kalendāro dienu laikā no defektu akta saņemšanas dienas jānomaina Prece ar jaunu Preci vai jāveic Preces remonts bez papildu samaksas.
4.6. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš rakstiski saskaņojot ar Piegādātāju Preces remonta izmaksu tāmi un remonta laiku (ja attiecināms uz attiecīgo Preci).
4.7. Piegādātājs garantijas laikā Precei nodrošina regulāras bezmaksas elektrodrošības, galveno funkciju un raksturlielumu pārbaudes un metroloģisko kontroli saskaņā ar ražotāja noteikto, ievērojot Ministru kabineta 2023. gada 15. augusta noteikumos Nr. 461 “Medicīnisko ierīču noteikumi” izvirzītās prasības (ja attiecināms).
4.8. Piegādātājs ir tiesīgs aizstāt Līgumā norādīto Preci ar citu modeli, kas ir ekvivalents Iepirkuma tehniskajā specifikācijā izvirzītajām tehniskajām prasībām, ja Piegādātāja piedāvājumā norādītā Preces modeļa ražošana ir pārtraukta pēc Piegādātaja piedāvajuma iesniegšanas un to apliecina attiecīgās Preces ražotājs vai izplatītājs. Preci drīkst aizstāt ar nosacījumu, ka aizstātā Prece atbilst Iepirkuma tehniskajā specifikācijā izvirzītajām prasībām. Šis nosacījums attiecināms arī uz Preces nomaiņu garantijas laikā, kas norādīts Līguma 4.5.punktā.


5. PRECES KVALITĀTES PRASĪBAS
5.1. Preces specifikācija noteikta Līguma 1. pielikumā.
5.2. Prece ir reģistrēta Latvijas Republikas normatīvajos aktos noteiktajā kārtībā, to kvalitāte atbilst specifikācijai un rūpnīcas izgatavotāja standartiem.
5.3. Preces pirms piegādes uzglabā, kā arī piegādā atbilstoši ražotāja noteiktajām prasībām un instrukcijām par Preces uzglabāšanu.
5.4. Prece ir tās oriģinālajā iepakojumā, marķēta ar ražotāja firmas zīmi un ar pievienotu informāciju par ekspluatācijas tehniskajiem rādītājiem latviešu valodā.
5.5. Piegādātājs garantē un uzņemas pilnu atbildību par Preces atbilstību Līguma noteikumiem un derīgumu ekspluatācijai, kā arī to, ka Preces izmantošana atbilstoši to uzdevumiem nenodarīs kaitējumu cilvēka veselībai un dzīvībai.

6. LĪDZĒJU SAISTĪBAS
6.1. Piegādātājam papildus citos punktos minētajam ir pienākums:
6.1.1. veikt piegādi un Pasūtītāja personāla apmācību Līguma 1.2. punktā noteiktajā termiņā (ja attiecināms uz attiecīgo Preci);
6.1.2. piegādāt Līguma un Latvijas Republikas normatīvo aktu prasībām atbilstošu, pienācīgas kvalitātes Preci;
6.1.3. transportējot Preci, nodrošināt to drošību pret iespējamajiem bojājumiem;
6.1.4. nodrošināt piegādei izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas normatīvo aktu prasībām;
6.1.5. nodrošināt Pasūtītājam Preces darbības traucējumu vai bojājumu novēršanu 24 (divdesmit četru) stundu laikā no izsaukuma brīža;
6.1.6. nodrošināt iespēju Pasūtītājam 5 (piecu) darba dienu laikā aizvietot Preci ar analogu bez papildu samaksas Preces remonta laikā (ja attiecināms uz attiecīgo Preci), ja remonts paredzams ilgāk par 10 (desmit) darba dienām;
6.1.7. laikus, vismaz 5 (piecas) darba dienas pirms Preces piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Preces piegādi noteiktajā laikā.
6.2. Piegādātājam papildus citos punktos minētajam ir tiesības:
6.2.1.	par piegādāto kvalitatīvo Preci savlaicīgi saņemt Līgumā noteikto samaksu;
6.2.2.	saņemt no Pasūtītāja saistību izpildei nepieciešamo informāciju.
6.3. Pasūtītājam papildus citos punktos minētajam ir pienākums:
6.3.1. savlaicīgi pieņemt un pārbaudīt piegādātās Preces kvalitāti un atbilstību Līguma noteikumiem;
6.3.2. Līgumā noteiktajā kārtībā samaksāt par pieņemto, Līguma prasībām atbilstošu un kvalitatīvu Preci.
6.4. Pasūtītājam papildus citos punktos minētajam ir tiesības:
6.4.1. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
6.4.2. atteikties pieņemt saskaņā ar Līguma noteikumiem piegādātās, Līguma prasībām neatbilstošu Preci, ievērojot Līguma 2.4 punktā noteikto;
6.4.3. laicīgi saņemt no Piegādātāja informāciju un skaidrojumus par iespējamajiem vai paredzamajiem kavējumiem Līguma izpildē;
6.4.4. apturēt un atlikt Līgumā paredzēto maksājumu ārējā normatīvajā aktā vai Līgumā noteiktajos gadījumos; 
6.4.5. aizstāt Pasūtītāju kā Līdzēju ar citu Līdzēju, ja Pasūtītājs tiek reorganizēts vai mainās tā kompetence.
7. LĪDZĒJU ATBILDĪBA
7.1. Līdzējam ir pienākums atlīdzināt otram Līdzējam tā vainas rezultātā nodarītos tiešos vai netiešos zaudējumus.
7.2. Par Preces piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,5% (nulle komats piecu procentu) apmērā no kopējās Līgumcenas par katru nokavējuma dienu, bet ne vairāk kā 10%  (desmit procenti) no kopējās Līgumcenas. 
7.3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,5% (nulle komats piecu procentu) apmērā no termiņā nesamaksātās summas par katru maksājuma nokavējuma dienu, bet ne vairāk kā 10% (desmit procenti) no kavētā maksājuma summas. 
7.4. Līdzējs līgumsoda apmaksu veic 30 (trīsdesmit) dienu laikā pēc otra Līdzēja rēķina par piemērotā līgumsoda saņemšanas. 
7.5. Līgumsoda samaksa neatbrīvo Līdzēju no turpmākas saistību izpildes pienākuma un netiek ieskaitīta zaudējumu atlīdzībā.

8. NEPĀRVARAMA VARA
8.1. Līdzēji atbrīvoti no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Līdzēju kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Līdzējiem un neviens no Līdzējiem nav tos iniciējis, un citi apstākļi, kas neiekļaujas Līdzēju iespējamās kontroles robežās). Līdzēji var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
8.2. Gadījumā, ja iestājas Līguma 8.1. punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi. 
8.3. Līdzējs, kas atsaucās uz nepārvaramas varas apstākļiem, bez kavēšanās informē par to otru Līdzēju rakstiski ne vēlāk kā 3 (trīs) darbdienu laikā pēc nepārvaramas varas apstākļu iestāšanās un pierāda nepārvaramas varas apstākļu esamību.
8.4. Ja minēto apstākļu dēļ Līgums nedarbojas ilgāk par 3 (trīs) mēnešiem, katram Līdzējam ir tiesības izbeigt Līgumu, par to rakstveidā brīdinot otru Līdzēju vismaz 15 (piecpadsmit) dienas iepriekš. 

9. LĪGUMS IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA 
9.1. Līguma izpildē Piegādātājs iesaista savā piedāvājumā norādīto personālu. Piegādātājs ir atbildīgs par iesaistītā personāla un apakšuzņēmēju veiktā darba atbilstību šī Līguma prasībām. Piedāvājumā norādītā personāla nomaiņa pieļaujama gadījumā, ja ar Līguma izpildē iesaistīto speciālistu ir pārtrauktas līgumattiecības, vai iesaistītais speciālists ilgstoši slimo, vai citos gadījumos, kuri neļauj iesaistītajam speciālistam pilnvērtīgi un kvalitatīvi izpildīt uzticētos pienākumus. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst iepirkuma procedūras dokumentos personālam izvirzītajām prasībām.
9.2. Ja Piegādātājs vēlas veikt tāda apakšuzņēmēja nomaiņu vai jauna apakšuzņēmēja iesaistīšanu, kura sniedzamo pakalpojumu vērtība ir vismaz EUR 10 000 (desmit tūkstoši euro) bez PVN, tad Piegādātājam jāiesniedz Pasūtītājam rakstveida iesniegums, norādot ziņas par apakšuzņēmēju un tam nododamo Darba daļu - darbu nosaukumus un izpildāmo darbu apjomus naudas izteiksmē, un jāsaņem rakstveida piekrišana. 
9.3. Pasūtītājs piekrīt apakšuzņēmēja, kura sniedzamo pakalpojumu vērtība ir vismaz EUR 10 000 (desmit tūkstoši euro) bez PVN nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju dienā, kad Pasūtītājs lemj par apakšuzņēmēja nomaiņu vai jauna apakšuzņēmēja piesaisti, neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie pretendentu izslēgšanas nosacījumi, vai ir iestājušies Publisko iepirkumu likuma 42.panta ceturtās daļas 2., 3., 4. punktos noteiktie noilguma termiņi. Publisko iepirkumu likuma 42. panta ceturtās daļas 2., 3., 4. punktos minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam. Pasūtītājs nepiekrīt piedāvājumā norādītā apakšuzņēmēja nomaiņai, ja apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.4.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.5. Apakšuzņēmējus, uz kuru iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, drīkst nomainīt tikai tad, ja piedāvātajam apakšuzņēmējam ir iepirkuma nolikumā noteiktajām prasībām atbilstoša kvalifikācija, un uz piedāvāto apakšuzņēmēju dienā, kad Pasūtītājs lemj par apakšuzņēmēja nomaiņu vai jauna apakšuzņēmēja piesaisti, neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie pretendentu izslēgšanas nosacījumi.
9.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtās daļas 2., 3., 4. punktos minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.7. Par maiņas ierosinājumu Piegādātājam jāiesniedz Pasūtītājam adresēts rakstveida iesniegums Pasūtītājam, norādot ziņas par apakšuzņēmēju, tam nododamo Darba daļu - darbu nosaukumus un izpildāmā darba apjomu naudas izteiksmē. Iesniegumam jāpievieno visi dokumenti, kas pierāda piedāvātā apakšuzņēmēja kvalifikācijas atbilstību šajā punktā minētajām prasībām. 
9.8. Pasūtītājs izsniedz Piegādātājam lēmumu par atļauju vai atteikumu personāla vai apakšuzņēmēju nomaiņai vai jaunu apakšuzņēmēju iesaistīšanai līguma izpildē iespējami īsā laikā, bet ne vēlāk kā 5 (piecu) darba dienu laikā, pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs līguma nodaļas noteikumiem.

10. CITI NOTEIKUMI
10.1. Līdzējs nav tiesīgs vienpersoniski nodot savas tiesības un saistības, kas saistītas ar Līgumu un izriet no tā, trešajai personai.
10.2. Pasūtītāja vadītāja maiņa nevar būt par pamatu Līguma izbeigšanai. Gadījumā, ja notiek Pasūtītāja reorganizācija, Līgums paliek spēkā un tā noteikumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
10.3. Strīdus Līdzēji risina savstarpējās pārrunās. Vienošanās par strīda atrisināšanu noformējama rakstveidā un Līdzēji to paraksta. Ja vienošanos panākt nav iespējams, strīdu nodod risināšanai Latvijas Republikas tiesā Latvijas Republikas normatīvajos aktos noteiktajā kārtībā.
10.4. Visos Līgumā neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
10.5. Informācijas apmaiņai Līdzēji var izmantot Līgumā norādīto elektronisko pastu, neizmantojot drošu elektronisko parakstu.
10.6. Ja Līdzējam mainās rekvizīti vai Līguma 10.7 un 10.8. punktā noteiktās kontaktpersonas vai to kontaktinformācija, Līdzējs 5 (piecu) darbdienu laikā no notikušo izmaiņu iestāšanās rakstiski paziņo par to otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs pilnībā izpildījis savas saistības, lietojot Līgumā esošo informāciju.
10.7. Pasūtītāja kontaktpersona: 
	Amats:
	

	Vārds, uzvārds:
	

	Tālrunis:
	

	e-pasts:
	


10.8. Piegādātājs par pilnvaroto pārstāvi Līguma izpildes laikā norīko:
	Amats:
	

	Vārds, uzvārds:
	

	Tālrunis:
	

	e-pasts:
	


10.9. Līdzēji apliecina, ka to pilnvarotās personas ir informētas par to personas datu nodošanu otra Līdzēja pārziņā Līguma 10.7. un 10.8. punktā noteiktajā apjomā.
10.10. Līgums sagatavots 2 (divos) eksemplāros, katrs uz __ (____) lapām, ar vienādu juridisko spēku, no kuriem viens glabājas pie Pasūtītāja, otrs pie Piegādātāja vai Līgums parakstīts ar drošu elektronisko parakstu un satur laika zīmogu.
10.11. Līgumam parakstīšanas dienā ir 5 (pieci) pielikumi:
1. pielikums: Tehniskā specifikācija – tehniskais piedāvājums (atbilstoši daļai);
2. pielikums: Finanšu piedāvājums;
3. pielikums: Nodošanas - pieņemšanas akta forma;
4. pielikums: Apmācīto lietotāju saraksta forma (ja attiecināms);
5.pielikums: GALA pieņemšanas – nodošanas akta forma.

11. LĪDZĒJU REKVIZĪTI UN PARAKSTI
PASŪTĪTĀJS					PIEGĀDĀTĀJS































3. pielikums
Iepirkuma līgumam Nr.___
         par elektriski regulējamu pacienta gultu ar matračiem un piederumu galdu ar ēdināšanas dēli piegādi. 


Nodošanas - pieņemšanas akts 


Jēkabpilī, Jēkabpils novadā					          202_. gada ___. ___________


Akts sagatavots, piedaloties Sabiedrības ar ierobežotu atbildību  “Jēkabpils reģionālā slimnīca”, reģistrācijas Nr. 50003356621, pārstāvim ________________________________________________________
un ______________________________________, reģistrācijas Nr. _________________, pārstāvim ________________________________________________________,
par to, ka, pamatojoties uz 202_. gada _____. _____________________ līguma Nr. ______________ noteikumiem,

1. [bookmark: _Hlk33860363]______________________________ nodeva un Sabiedrība ar ierobežotu atbildību “Jēkabpils reģionālā slimnīca” pieņēma:

	Nr.p.k.
	Preces nosaukums, modelis
	Sērijas Nr.
	Skaits
	Preces vērtība EUR bez PVN
	PVN likme, %

	1
	

	
	
	
	

	2
	

	
	
	
	

	3
	
	
	
	
	



	
Sabiedrība ar ierobežotu atbildību
 “Jēkabpils reģionālā slimnīca”


_____________________
	
__________________________


____________________





Akts sagatavots 2 (divos) eksemplāros, pa 1 (vienam) eksemplāram katrai pusei.

 
4. pielikums
Iepirkuma līgumam Nr.___
         par elektriski regulējamu pacienta gultu ar matračiem un piederumu galdu ar ēdināšanas dēli piegādi 

Apmācīto lietotāju saraksts (ja attiecināms)

Pamatojoties uz 202_.gada _____. _____________________ līguma Nr. ________________ noteikumiem, ____________________________________ nodeva un Sabiedrība ar ierobežotu atbildību  “Jēkabpils reģionālā slimnīca” pieņēma Preces lietošanas instrukciju latviešu valodā un veica lietotāju apmācību atbilstoši pievienotajam apmācīto lietotāju sarakstam.
Apmācību temats: Preces (-u) _________________________________________________________________________________________________________________________________________________ lietošana, t. sk. kopšana lietotāja līmenī.

Apmācības vadīja: 
[bookmark: _Hlk33860489]_____________________________________________/_____________/_____________
[bookmark: _Hlk33449613]           (Vārds, uzvārds, amats)	       			 (paraksts)               (datums)

Apmācības noklausījās:
Par Preces lietošanu, funkcionalitāti:
_____________________________________________/_____________/_____________
                      (Vārds, uzvārds, amats)	       		          (paraksts)               (datums)

_____________________________________________/_____________/_____________
         	      (Vārds, uzvārds, amats)       		         (paraksts)               (datums)

_____________________________________________/_____________/_____________
                      (Vārds, uzvārds, amats)	       		         (paraksts)               (datums)

_____________________________________________/_____________/_____________
          	       (Vārds, uzvārds, amats)	       		         (paraksts)               (datums)

Apmācības noklausījās:
Par Preces tīrīšanu, kopšanu un apstrādi:

_____________________________________________/_____________/_____________
           (Vārds, uzvārds, amats)	       	                    (paraksts)               (datums)

_____________________________________________/_____________/_____________
           (Vārds, uzvārds, amats)	       	                    (paraksts)               (datums)

5. pielikums
Iepirkuma līgumam Nr.___
         par elektriski regulējamu pacienta gultu ar matračiem un piederumu galdu ar ēdināšanas dēli piegādi


GALA pieņemšanas – nodošanas akts

Jēkabpilī, Jēkabpils novadā					202_.gada __.___________________

Akts sagatavots, piedaloties Sabiedrības ar ierobežotu atbildību “Jēkabpils reģionāla slimnīca” (turpmāk – Pasūtītājs), vienotais reģistrācijas Nr. 50003356621, pārstāvim __________________________________________ 
un ______________________________________ (turpmāk – Piegādātājs), reģistrācijas Nr. _________________, pārstāvim __________________________________________, par to, ka pamatojoties uz _________.gada ____.____ Iepirkuma līguma Nr. _________________ noteikumiem,

1. __.__._____ Piegādātājs nodeva un Pasūtītājs pieņēma:
	Nr.p.k.
	Preces nosaukums, modelis
	Sērijas Nr.
	Skaits
	Preces vērtība EUR bez PVN
	PVN likme %
	Iesniegta 
EK atbilstības deklarācija atbilstoši regulas 2017/745 vai direktīvais EKK 93/42 prasībām 
(norādīt iesniegtās dokumentācijas Nr. vai nosaukumu) ar tulkojumu latviešu valodā ( ja paredzēts iepirkuma prasībās)
	Iesniegts
Preces CE sertifikāts (norādīt identifikācijas Nr.) ar tulkojumu latviešu valodā (ja paredzēts iepirkuma prasībās)

	
	
	
	
	
	
	
	

	
	
	
	
	
	
	
	

	
	
	
	
	
	
	
	



2. __.__._____ ________________ ir veicis Pasūtītāja personāla apmācību darbam ar Preci (ja attiecināms) un izsniedzis Pasūtītājam Preces lietošanas instrukciju latviešu valodā.
3. __.__.____ _________________ ir nodrošinājis Preces pārbaudi un nodošanu ekspluatācijā.
4. __.__.____ ir veikta Preces elektrodrošības, galveno funkciju un raksturlielumu pārbaude un metroloģiskā kontrole saskaņā ar Ministru kabineta 2023.gada 15.augusta noteikumiem Nr. 461 “Medicīnisko ierīču noteikumi”, ja ražotājs noteicis ierīču klasi: ___________________________________________________________     (ja attiecināms).


	
Sabiedrība ar ierobežotu atbildību
 “Jēkabpils reģionālā slimnīca”


_____________________
	
__________________________


____________________




    
Valdes priekšsēdētājs:
(vārds uzvārds)
_________________
         (paraksts)

Valdes loceklis:
(vārds uzvārds)
_________________
             (paraksts)


Akts sagatavots 2 (divos) eksemplāros, pa 1 (vienam) eksemplāram katrai pusei.



2


